Document ID: /roh_data/filtered/fineweb-2-filterrobots_roh.jsonl.gz/6387

Società MOVIMENTO
Insembel tras
il minchadi
Lavur assistida
MOVIMENTO
La Società MOVIMENTO spordscha a persunas a parti da 18 ons cun ün impedimaint corporal o spiertal liger, medi o greiv, plazzas da lavur e d'occupaziun assistidas in differents secturs. L'UFFICINA Samedan, INCONTRO Poschiavo sco eir la BUTTEGA Scuol e la BUTTEGA Jaura Müstair dispuonan da falegnamarias, tessondas, ateliers ed ufficinas. Qua pon persunas cun ün impedimaint as dedichar ad ün'occupaziun ütila chi tillas fa plaschair. Ellas lavuran seguond lur ritem e sainza squitsch da prestaziun o da rendita. Grazcha a diversas structuras dal di e d'occupaziun cun differents nivels da prestaziun e chomps d'imprender pudain nus promouver individualmaing als collavuraturs.
Plazzas da lavur e d'occupaziun i'l Grischun dal Süd
Las quatter gestiuns MOVIMENTO dispuonan da var 90 plazzas da lavur in differentas gruppas da producziun e d'occupaziun. Ellas spordschan a persunas cun impedimaints üna structura dal di cun divers puncts centrals: Da lavurs da falegnam per prodots da lain e giovarets sco eir la producziun da chandailas, clinöz e textilias, sur lavurs in seria e mailings fin pro la mostaria o il Cafè al liber "Monreal" da noss'aigna gestiun.
Persunas cun üna mobilità o orientaziun limitada profitan particularmaing da las spüertas da lavur e d'occupaziun da la BUTTEGA Scuol sco eir da l'UFFICINA Samedan. Perquai chi'd es pussibel in tuottas duos gestiuns MOVIMENTO da lavurar e d'abitar in üna chasa.
Plazzas da lavur libras in ufficinas protettas
Tschercha El/Ella per sai o per ün paraint üna plazza da lavur protetta in üna gestiun assistida da l'UFFICINA Samedan, INCONTRO Poschiavo o da la BUTTEGA Scuol? Gugent Til/Tilla cussaglia Dr. Karin Hänni persunalmaing al telefon +41 (0)81 851 12 11 o, <email-pii> per chattar la plazza d'occupaziun optimala e'l sectur da lavur adattà.